Chajim Hazaz

Chajim Hazaz (: חיים הזז, ‎16. september 1898 – † 24. marec 1973) bol izraelský spisovateľ.

Životopis 
Narodil sa v malej dedinke Sydorovyči v cárskom Rusku (dnešná Ukrajina). Podobne ako mnoho iných židovských spisovateľov jeho generácie, bol aj on svedkom pogromov, ktoré mali formujúci dopad na jeho dielo. Žil v mnohých európskych veľkomestách, vrátane Kyjeva, Charkova, Moskvy, Konštantínopolu, Paríža a Berlína, kým v roku 1931 presídlil do britskej mandátnej Palestíny, kde sa usadil v Jeruzaleme. Jeho manželkou bola poetka Jocheved Bat Mirjam a ich jediný syn Nachum padol v izraelskej vojne za nezávislosť v roku 1948. Od roku 1961 až do smrti žil v jeruzalemskej štvrti Talbija.

Rané dielo 
Svoje vôbec prvé dielo publikoval pod pseudonymom, potom mu vyšlo niekoľko poviedok v časopisoch. V druhej polovici 20. rokov už jeho príbehy začali získavať uznanie. Mnohé z nich sa odohrávajú na pozadí boľševickej revolúcie v Rusku. V roku 1930 vyšiel jeho prvý román (בישוב של יער), ktorý je o židovskej rodine na Ukrajine počas rusko-japonskej vojny.

Ocenenia 
 V roku 1942 (spoločne s Šaulom Černichovskim) a znovu v roku 1970 mu bola udelená Bialikova cena za literatúru
 V roku 1953 mu bola, v prvý rok jej existencie, udelená Izraelská cena za literatúru

Referencie

Zdroj 
 

Izraelskí spisovatelia
Ukrajinské osobnosti židovského pôvodu
Spisovatelia židovského pôvodu
Nositelia Izraelskej ceny
Nositelia Bialikovej ceny
Pochovaní na Olivovej hore